9. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 259 της 1/4 Απρ. 1974 (ΦΕΚ Α΄ 89) Περί τρόπου διαγραφής του κινητού επισήματος υπό Δημοσίων Οργανισμών και Δημοσίων Επιχειρήσεων. Έχοντες υπ’ όψει: 1)Τας διατάξεις του άρθρ. 39 του δια του από 28/28.7.1931 Π.Δ/τος κυρωθέντος Νόμ. 4755/1930 «περί Κώδικος των νόμων περί τελών χαρτοσήμου», ως ισχύει. 2)Την υπ’ αριθ. 177/1974 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρ.1.-1.Δημόσιοι Οργανισμοί και Δημόσιαι Επιχειρήσεις δύνανται να διαγράφωσι το κινητόν επίσημα δια σφραγίδος επιτιθεμένης επ’ αυτού και φερούσης την επωνυμίαν τούτων, τον τύπον εν ω γίνεται η διαγραφή και την χρονολογίαν (ημέραν, μήνα, έτος) της διαγραφής. Το εκτύπωμα της σφραγίδος δέον να καταλαμβάνη και μέρος του χάρτου επί του οποίου το κινητόν επίσημα. 2.Το εκτύπωμα της τοιαύτης σφραγίδος, της οποίας το πρωτότυπον δέον να εγκριθή υπό του αρμοδίου Οικονομικού Εφόρου, κατατίθεται προ πάσης χρήσεως εις τούτον, συντασσομένου, δια την κατάθεσιν ταύτην, πρωτοκόλλου, εις διπλούν, μνημονεύοντος τον Νόμον ή το Δ/μα, δι’ ου ιδρύθη ο Δημόσιος Οργανισμός ή η Δημοσία Επιχείρησις. Άρθρ.2.-Η ισχύς του παρόντος Π.Δ/τος άρχεται από της δημοσιεύσεώς του δια της Εφημερίδος της Κυβερνήσεως. 